મનોહર પર્રિકર સંરક્ષણ પ્રધાન હતા ત્યારે તેમણે સેનાને ઈશારો કર્યો હતો કે મ્યાનમાર જેવું ઓપરેશન પાકિસ્તાની સરહદમાં ઘૂસીને પણ ક્યારેક કરવું પડશે. સેના માટે સ્પષ્ટ મેસેજ હતો અને ઘરમાં આવીને દુશ્મન ઘા મારીને ભાગી જાય ત્યારે તેનો પીછો દુનિયાના છેડા સુધી કરીને પણ તેને ખતમ કરવો પડે. નોર્થન આર્મી કમાન્ડર હૂડા માટે આ એક ચેલેન્જ હતી, પણ સેનાના જનરલ દલબીરસિંહને મ્યાનમારના ઓપરેશનનો અનુભવ હતો એટલે તેમની સૂચના પછી ચેલેન્જ ઉપાડી લેવાઈ હતી. દલબીરસિંહે સ્પષ્ટ કહ્યું હતું કે પાકિસ્તાનમાં છુપાઈને બેઠેલા આતંકવાદીઓમાંથી એકેય બચવો જોઈએ નહીં.